ai4bharat/Pralekha huggingface dataset:
স্বরাষ্ট্র মন্ত্রক
পুলিশ স্মারক দিবস অনুষ্ঠানে প্রধান অতিথি হিসাবে পৌরহিত্য করলেন শ্রী অমিত শাহ্ পুলিশ বাহিনীর ইতিহাস গর্ব ও শৌর্যের পরম্পরা : কেন্দ্রীয় স্বরাষ্ট্র মন্ত্রী
নয়াদিল্লি, ২১ অক্টোবর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ্ আজ নতুন দিল্লিতে জাতীয় পুলিশ স্মারকে শহীদ পুলিশ কর্মীদের স্মৃতিতে শ্রদ্ধা জ্ঞাপন করে পুলিশ স্মারক দিবস অনুষ্ঠানে প্রধান অতিথি হিসাবে পৌরহিত্য করেন।
কেন্দ্রীয় সংরক্ষিত পুলিশ বাহিনী  - এর নিঃস্বার্থ আত্মবলিদান এবং অদম্য সাহসের প্রতি যথাযথ শ্রদ্ধা জানাতে পুলিশ স্মরণ দিবস অনুষ্ঠানের আয়োজন করা হয়ে থাকে। ১৯৫৯ সালে আজকের দিনেই সিআরপিএফ জওয়ানরা তুষারাবৃত, প্রত্যন্ত ও প্রতিকূল লাদাখে শৌর্য ও আত্মবলিদানের এক নিদর্শন রেখেছিলেন। সিআরপিএফ এবং ইন্টেলিজেন্স ব্যুরোর ২০ জন কর্মীর একটি টহলদারী দল তুষারাবৃত লাদাখের প্রত্যন্ত অঞ্চলে যখন হদিশ না পাওয়া সহ-জওয়ান দলের খোঁজে যায়, তখন চিনা সেনাবাহিনী তাঁদের অতর্কিতে আক্রমণ করে। চিনা সেনাবাহিনীর আক্রমণ এবং কৌশলগত দিক থেকে সুবিধাজনক পরিস্থিতিতে না থাকা সত্ত্বেও সিআরপিএফ এবং ইন্টেলিজেন্স ব্যুরো’র ২০ জনের ঐ দলটি অস্ত্রশস্ত্রে সুসজ্জিত ও সংখ্যাধিক্য চিনা বাহিনীকে সাহসিকতার সঙ্গে মোকাবিলা করেন। মরণপণ এই লড়াইয়ে সিআরপিএফ – এর ১০ জন কর্মী দেশের সেবায় জীবন উৎসর্গ করেন। এই ঘটনার স্মরণেই ১৯৫৯ সাল থেকে প্রতি বছর ২১শে অক্টোবর দিনটি জাতীয় পুলিশ দিবস হিসাবে উদযাপন করা হয়।
২
এই উপলক্ষে শ্রী শাহ্ লাদাখে সিআরপিএফ জওয়ানদের ঐ লড়াইয়ের কথা উল্লেখ করে তাঁদের সাহসিকতা স্মরণ করেন। সমস্ত পুলিশ কর্মীর সেবার প্রতি স্বীকৃতি জানিয়ে তিনি গর্ব ও সহসিকতার পরম্পরার নিদর্শন-স্বরূপ পুলিশ বাহিনীর ভূমিকার প্রশংসা করেন। পুলিশ কর্মীদের প্রশংসা করে বলেন, এরা দেশের সুরক্ষায় নীরবে কাজ করে চলেছেন। সীমান্ত অঞ্চলে পাহারা দেওয়া থেকে যান চলাচল নিয়ন্ত্রণ, মাদক ভীতি নিয়ন্ত্রণে লড়াই থেকে শুরু করে জঙ্গি আক্রমণ মোকাবিলা প্রায় সর্বত্রই পুলিশ কর্মীরা দেশের স্বার্থে গুরুত্বপূর্ণ ভূমিকা রেখেছেন। শ্রী শাহ্ আরও বলেন, উন্নয়নের সুফল তখনই শেষতম মানুষটির কাছে পৌঁছবে, যখন আইন-শৃঙ্খলা ও শান্তি বজায় থাকবে। এক্ষেত্রে পুলিশের গুরুত্বপূর্ণ ভূমিকা রয়েছে।
শহীদ পুলিশ কর্মীদের কথা স্মরণ করে শ্রী শাহ্ বলেন, কর্তব্য পালন করতে গিয়ে ৩৮ হাজার ৮৪৪ জন পুলিশ কর্মী জীবন দিয়েছেন। তিনি আরও জানান, শহীদ পুলিশ কর্মীদের এই তালিকায় আজ আরও ২৯২ জনের নাম অন্তর্ভুক্ত হ’ল। পুলিশ কর্মীরা যে কঠিন পরিস্থিতিতে কাজ করে থাকেন, সেই প্রসঙ্গ উত্থাপন করে শ্রী শাহ্ বলেন, দেশে প্রায় সর্বত্রই পর্যাপ্ত পুলিশের সংখ্যা কম। পরিসংখ্যান দিয়ে তিনি জানান, প্রতি ১ লক্ষ মানুষের ক্ষেত্রে যেখানে ২২২ জন পুলিশ কর্মীর প্রয়োজন, সেখানে এই সংখ্যা বর্তমানে ১৪৪। পুলিশ কর্মীর সংখ্যা পর্যাপ্ত না হওয়ার দরুণ, অধিকাংশ কর্মীকেই নির্দিষ্ট সময় সীমার বেশি কাজ করতে হয়। এমনকি, সাপ্তাহিক ছুটিগুলি থেকেও তাঁরা বঞ্চিত। পুলিশ বাহিনীর কাজকর্মের ক্ষেত্রে বিভিন্ন জটিলতার বিষয়গুলিকে স্বীকার করে নিয়ে শ্রী শাহ্ বলেন, মোদী সরকার পুলিশ কর্মীদের বাড়ি থেকে কর্মক্ষেত্র এবং স্বাস্থ্য থেকে শিক্ষা - সার্বিক উন্নয়নে অঙ্গীকারবদ্ধ। তিনি সমস্ত পুলিশ কর্মীর সুস্বাস্থ্য ও কল্যাণ কামনা করেন।
CG/BD/SB
(Visitor Counter : 61
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন রাষ্ট্রসংঘের মার্কিন স্থায়ী প্রতিনিধি শ্রীমতী নিকি হ্যালি
নয়াদিল্লি, ২৮ জুন, ২০১৮
প্রধানমন্ত্রী শ্রী নরেন্দ্র মোদীর সঙ্গে বুধবার  নতুন দিল্লিতে রাষ্ট্রসংঘের মার্কিন স্থায়ী প্রতিনিধি শ্রীমতী নিকি হ্যালি দেখা করেন।
শ্রীমতী হ্যালি প্রধানমন্ত্রীকে রাষ্ট্রপতি ট্রাম্পের শুভেচ্ছা জ্ঞাপন করেন। তাঁর শুভেচ্ছা বার্তাও রাষ্ট্রপতি ট্রাম্পের কাছে পৌঁছে দেওয়ার জন্য শ্রীমতী হ্যালি-কে প্রধানমন্ত্রী অনুরোধ জানান। রাষ্ট্রপতি ট্রাম্পের সঙ্গে তাঁর বৈঠক ও আলাপচারিতার কথাও শ্রী মোদী স্মরণ করেন।
ভারত ও মার্কিন যুক্তরাষ্ট্রের মধ্যে বিশেষ করে, কৌশলগত ও প্রতিরক্ষা ক্ষেত্রে গভীর সম্পর্কের কথা শ্রীমতী হ্যালি উল্লেখ করেন। দু’জনেই সন্ত্রাস দমন ও বহুপাক্ষিক স্তরে ভারত-মার্কিন সম্পর্ককে আরও বাড়ানোর পন্থা-পদ্ধতি নিয়ে আলোচনা করেন। বিশ্ব শান্তি ও সমৃদ্ধির স্বার্থে ভারত-মার্কিন মজবুত সম্পর্ক অব্যাহত থাকবে বলে তাঁরা দু’জনেই দৃঢ় প্রত্যয় ব্যক্ত করেন।
দক্ষিণ এশিয়া ও ভারত-প্রশান্ত মহাসাগরীয় অঞ্চলের জন্য রাষ্ট্রপতি ট্রাম্প যে কৌশল অবলম্বন করেছেন, প্রধানমন্ত্রী তার প্রশংসা করেন। কোরিয়া উপদ্বীপ অঞ্চলে পরমাণু অস্ত্র নিরস্ত্রীকরণের লক্ষ্যে রাষ্ট্রপতি ট্রাম্পের উদ্যোগকেও প্রধানমন্ত্রী শ্রী মোদী সাধুবাদ জানান।
SSS/BD/SB…
(Visitor Counter : 48
প্রধানমন্ত্রীরদপ্তর
ভারতে বিনিয়োগ বৃদ্ধির কৌশল নির্ধারণে প্রধানমন্ত্রীর সর্বাঙ্গীণ বৈঠক
নতুন দিল্লি, ৩০ এপ্রিল, ২০২০
কোভিড – ১৯ মহামারীর প্রেক্ষিতে অর্থনীতিকে চাঙ্গা করা জন্য প্রধানমন্ত্রী শ্রী নরেন্দ্র মোদী, আজ এক সর্বাঙ্গীণ বৈঠকে বিভিন্ন বিষয় নিয়ে আলোচনা করেন। এরমধ্যে দেশের ব্যবসায়ীদের বিনিয়োগে উৎসাহদানের পাশাপাশি বিদেশী বিনিয়োগ আকৃষ্ট করার কৌশল নিয়ে আলোচনা হয়।
বৈঠকে সিদ্ধান্ত হয়, দেশে বর্তমানে শিল্পের জন্য যে সমস্ত জমি ও শিল্পতালুক রয়েছে, সেগুলির পরিকাঠামোর বিকাশ ঘটানো হবে। এরজন্য প্রয়োজনীয় আর্থিক সহায়তা দেওয়া হবে। এছাড়া বিনিয়োগকারীদের সঙ্গে আরো সক্রিয়ভাবে যোগাযোগ গড়ে তোলা, তাদের নানা সমস্যার সমাধান করা এবং কেন্দ্র ও রাজ্যগুলি থেকে নির্দিষ্ট সময়ের মধ্যে বিভিন্ন ছাড়পত্র পাওয়া নিশ্চিত করার জন্য প্রধানমন্ত্রী নির্দেশ দেন।
দেশের শিল্পপতিদের বিনিয়োগে উৎসাহ দান ও বিদেশ থেকে বিনিয়োগ আকৃষ্ট করার জন্য বৈঠকে নানা কৌশল নিয়ে আলোচনা হয়। রাজ্যগুলি যাতে বিনিয়োগের আকর্ষণ কেন্দ্র হয়ে ওঠে, সেই জন্য তাদের নানা পরামর্শ দেওয়া হবে।
বিভিন্ন মন্ত্রক যেসব সংস্কারের উদ্যোগ নিয়েছে, সেগুলি বজায় রাখার বিষয় নিয়ে বৈঠকে আলোচনা হয়েছে। বিনিয়োগ বৃদ্ধি এবং শিল্পের বিকাশের জন্য যে কোনো রকমের বাধা দূর করতে নির্দিষ্ট সময়ের মধ্যে ব্যবস্থা গ্রহণ করার ওপর গুরুত্ব দেওয়া হয়েছে।
বৈঠকে কেন্দ্রীয় অর্থমন্ত্রী, স্বরাষ্ট্রমন্ত্রী, শিল্প ও বাণিজ্য মন্ত্রী, অর্থ দপ্তরের প্রতিমন্ত্রী সহ কেন্দ্রের উচ্চপদস্থ আধিকারিকরা যোগ দেন।
(CG/CB/SFS
সড়কপরিবহণওমহাসড়কমন্ত্রক
অটোমেটেড টেস্টিং স্টেশনের মাধ্যমে যানবাহনের ফিটনেস সার্টিফিকেট নেওয়ার আবশ্যকতা সম্পর্কে খসড়া বিজ্ঞপ্তি জারি
নয়াদিল্লি, ০৪ ফেব্রুয়ারি, ২০২২
অটোমেটেড টেস্টিং স্টেশনগুলির স্বীকৃতি, নিয়ন্ত্রণ ও সুষ্ঠু পরিচালনার জন্য আইনের ১৭৫ ধারা অনুযায়ী, যানবাহনের ফিটনেস সম্পর্কিত সার্টিফিকেট এ ধরনের কেন্দ্র থেকে নেওয়ার আবশ্যকতা সম্পর্কে জনসাধারণের মতামত জানতে কেন্দ্রীয় সড়ক পরিবহণ ও মহাসড়ক মন্ত্রক খসড়া বিজ্ঞপ্তি জারি করেছে। বিজ্ঞপ্তিতে ভারী পণ্যবাহী যানবাহন, ভারী যাত্রীবাহী যানবাহনের জন্য এ ধরনের শংসাপত্র নেওয়া ২০২৩-এর পয়লা এপ্রিল থেকে বাধ্যতামূলক করার প্রস্তাব রয়েছে। একইভাবে, মাঝারি ওজনের পণ্যবাহী যানবাহন ও মাঝারি ওজনের যাত্রীবাহী যানবাহন তথা হাল্কা ওজনের যানবাহনের  ক্ষেত্রে এ ধরনের সার্টিফিকেট নেওয়া ২০২৪ সালের পয়লা জুন থেকে বাধ্যতামূলক করার প্রস্তাব রয়েছে।
CG/BD/SB
(Visitor Counter : 120
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৫ কোটি ২৯ লক্ষের বেশি টিকার ডোজ রয়েছে
নয়াদিল্লী, ০১ জুন, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ২৯ লক্ষ ৭০ হাজার ৪৮০টি টিকার ডোজ হাতে রয়েছে।
CG/SS/NS
(Visitor Counter : 56
জলশক্তি মন্ত্রক
জল জীবন মিশন : সাফল্যের নিরিখে রাজ্যগুলি একে অপরের থেকে ছাড়িয়ে যাচ্ছে
নয়াদিল্লী, ২১ জুলাই, ২০২০
২০১৯-২০ অর্থবর্ষের জল জীবন মিশন কর্মসূচির সূচনা হয়েছিল গত বছর আগস্টে। এই সূচনার ৭ মাসের মধ্যে ৮৫ লক্ষ গ্রামীণ পরিবারে জলের ট্যাপ সংযোগ দেওয়া হয়েছে। এমনকি কোভিড-১৯ মহামারীর মধ্যে আনলক-১এর পর থেকে চলতি অর্থবর্ষে প্রায় ৫৫ লক্ষ জলের ট্যাপ সংযোগ স্থাপন করা হয়েছে। এইভাবে প্রতিদিন প্রায় ১ লক্ষ পরিবারকে জলের ট্যাপ সংযোগ দেওয়া হয়েছে।
৭টি রাজ্যে- বিহার, তেলেঙ্গানা, মহারাষ্ট্র, হরিয়ানা, গুজরাত, হিমাচলপ্রদেশ এবং মিজোরাম তাদের নির্ধারিত লক্ষ্যের চেয়ে ১০ শতাংশ বেশি পরিবারকে জলের সংযোগ প্রদান করেছে। তামিলনাড়ু, কর্ণাটক, ওডিশা এবং মনিপুরের মতো রাজ্যগুলিতে এই একই সময় জলের ট্যাপ সংযোগের ক্ষেত্রে কাজের ভালো অগ্রগতি হয়েছে। জল জীবন মিশনের আওতায় গ্রামীণ অঞ্চলে বসবাসকারী লোকেদের মৌলিক পরিষেবাগুলি সরবরাহ করার জন্য রাজ্যগুলি প্রতিশ্রুতিবদ্ধ। এরই অঙ্গ হিসেবে এই ট্যাপ সংযোগ দেওয়ার জন্য প্রচেষ্টা চালিয়ে যাওয়া হচ্ছে।
দেশে ১৮.৯৩ কোটি গ্রামীণ পরিবারের মধ্যে ৪.৬৩ কোটি  পরিবারকে ইতিমধ্যেই জলের ট্যাপ সংযোগ দেওয়া হয়েছে। রাজ্য ও কেন্দ্রশাসিত অঞ্চলগুলি প্রতিদিন ১ লক্ষের বেশি জলের ট্যাপ সংযোগ সরবরাহ করেছে।
২০২০-২১ অর্থবর্ষে জল জীবন মিশন বাস্তবায়নের জন্য ২৩ হাজার ৫০০ কোটি টাকা বরাদ্দ করা হয়েছে। গ্রামাঞ্চলে পানীয় জল সরবরাহ ব্যবস্থাপনার উন্নতি, পরিচালনা ও রক্ষণাবেক্ষণের মাধ্যমে সাধারণ মানুষ যাতে নিয়মিত ও দীর্ঘমেয়াদী ভিত্তিতে পানীয় জল পান তা সুনিশ্চিত করতে এই অর্থ খরচ করা হবে।
কেন্দ্রীয় জলশক্তি মন্ত্রক ২০২৪ সালের মধ্যে দেশের প্রতিটি গ্রামীণ পরিবারে জলের ট্যাপ সংযোগের জন্য সংশ্লিষ্ট রাজ্যগুলির সঙ্গে যৌথ উদ্যোগ নিয়েছে। নিয়মিত ও দীর্ঘমেয়াদী ভিত্তিতে পর্যাপ্ত পরিমানে পানীয় জল সরবরাহের লক্ষ্যে মন্ত্রক রাজ্যগুলির সঙ্গে অংশীদার হয়ে জল জীবন মিশন বাস্তবায়নের পথে হেঁটেছে। এই জাতীয় কর্মসূচি বাস্তবায়নের জন্য রাজ্য/কেন্দ্রশাসিত অঞ্চলগুলিকে সঙ্গে নিয়ে সর্বাত্মক প্রয়াস চালানো হচ্ছে। এমনকি প্রতিদিন এই কর্মসূচির অগ্রগতি খতিয়েও দেখা হচ্ছে।
বিভিন্ন রাজ্য ও কেন্দ্রশাসিত অঞ্চলগুলিতে এই কর্মসূচি সফলভাবে রূপায়িত করতে সরকার প্রতিশ্রুতিবদ্ধ। ২০২১ সালের মধ্যে বিহার, গোয়া, পুদুচেরী এবং তেলেঙ্গানায় এই পরিকল্পনা বাস্তবায়িত করতে উদ্যোগ নেওয়া হয়েছে। একইভাবে ২০২২ সালের মধ্যে গুজরাত, হরিয়ানা, হিমাচলপ্রদেশ, জম্মু-কাশ্মীর, লাদাখ, মেঘালয়, পাঞ্জাব, সিকিম এবং উত্তরপ্রদেশে এই কর্মসূচি ১০০ শতাংশ সম্পূর্ণ করার পরিকল্পনা নেওয়া হয়েছে। ২০২৩ সালের মধ্যে অন্ধ্রপ্রদেশ, আসাম, ঝাড়খন্ড, কেরালা, মহারাষ্ট্র, ওডিশা, রাজস্থান, তামিলনাড়ু, উত্তরাখন্ড এবং ২০২৪ সালের মধ্যে পশ্চিমবঙ্গে এই পরিকল্পনা বাস্তবায়িত করতে উদ্যোগ নেওয়া হয়েছে।
আর্থিক অন্তর্ভুক্তি, রাস্তাঘাট নির্মাণ, স্বচ্ছ জ্বালানী, বিদ্যুতায়ন, শৌচালয়ের সুবিধাগুলি প্রদানের মাধ্যমে জীবন যাত্রার মান আরও সহজ করতে তুলতে প্রধানমন্ত্রী শ্রী নরেন্দ্র মোদী যে উদ্যোগ নিয়েছেন তারসঙ্গে সামঞ্জস্য বজায় রেখে প্রতিটি গ্রামীণ পরিবারে বিশেষ করে গ্রামাঞ্চলে মহিলাদের জীবনের মানোন্নয়নের লক্ষ্যে জল জীবন মিশন বাস্তবায়িত করতে এই পদক্ষেপ গ্রহণ করা হয়েছে।
(CG/SS/NS
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১৮ কোটি ছাড়িয়েছে এখনও পর্যন্ত ১৮-৪৪ বছর বয়সী ৪২ লক্ষের বেশি সুফলভোগীর টিকাকরণ নতুন করে আক্রান্তের সংখ্যা গত পাঁচদিনে চারবার এমনকি গত ২৪ ঘণ্টাতেও সুস্থতার সংখ্যার তুলনায় কম
নয়াদিল্লি, ১৫ মে, ২০২১
দেশব্যাপী টিকাকরণ অভিযানের তৃতীয় পর্যায়ে আজ পর্যন্ত কোভিড-১৯ টিকাকরণ ১৮ কোটি ছাড়িয়েছে। আজ সকাল ৭টা পর্যন্ত প্রাথমিক তথ্য অনুযায়ী, মোট ১৮ কোটি ৪ লক্ষ ৫৭ হাজার ৫৭৯টি টিকার ডোজ দেওয়া হয়েছে। এর মধ্যে ৯৬ লক্ষ ২৭ হাজার ৬৫০ জন স্বাস্থ্যকর্মী প্রথম ডোজ এবং ৬৬ লক্ষ ২২ হাজার ৪০ জন স্বাস্থ্যকর্মী দ্বিতীয় ডোজ পেয়েছেন। অন্যদিকে করোনার বিরুদ্ধে লড়াইয়ে অগ্রভাগে থাকা ১ কোটি ৪৩ লক্ষ ৬৫ হাজার ৮৭১ জন কর্মী প্রথম ডোজ এবং ৮১ লক্ষ ৪৯ হাজার ৬১৩ জন কর্মী দ্বিতীয় ডোজ পেয়েছেন। এছাড়াও ১৮-৪৫ বছর বয়সী ৪২ লক্ষ ৫৮ হাজার ৭৫৬ জন সুফলভোগী প্রথম ডোজ পেয়েছেন। অন্যদিকে, ৪৫-৬০ বছর বয়সী ৫ কোটি ৬৮ লক্ষ ৫ হাজার ৭৭২ জন প্রথম ডোজ এবং ৮৭ লক্ষ ৫৬ হাজার ৩১৩ জন সুফলভোগী দ্বিতীয় ডোজ পেয়েছেন। অন্যদিকে, ৬০ বছরের বেশি বয়সী ৫ কোটি ৪৩ লক্ষ ১৭ হাজার ৬৪৬ জন প্রথম ডোজ এবং ১ কোটি ৭৫ লক্ষ ৫৩ হাজার ৯১৮ জন দ্বিতীয় ডোজ পেয়েছেন।
এখনও পর্যন্ত দেশে ১০টি রাজ্যে টিকাকরণের হার ৬৬.৭৩ শতাংশ। টিকাকরণ অভিযানের তৃতীয় পর্যায়ে ১৮-৪৪ বছর বয়সী ৩ লক্ষ ২৮ হাজার ২১৬ জন সুফলভোগীর গত ২৪ ঘণ্টায় টিকাকরণ হয়েছে। এছাড়াও, ৩২টি রাজ্য ও কেন্দ্রশাসিত অঞ্চলে গত ২৪ ঘণ্টায় টিকা গ্রহীতা ব্যক্তির সংখ্যা ৪২ লক্ষ ৫৮ হাজার ৭৫৬। পশ্চিমবঙ্গে গত ২৪ ঘণ্টায় ১৮-৪৪ বছর বয়সী ২৩,২১৪ জনের টিকাকরণ হয়েছে বলে জানা গেছে।
দেশে গত ২৪ ঘণ্টায় ১১ লক্ষের বেশি টিকাকরণ হয়েছে। টিকাকরণ অভিযানের ১১৯তম দিনে  ১১ লক্ষ ৩ হাজার ৬২৫টি টিকার ডোজ দেওয়া হয়েছে। এর মধ্যে ৬ লক্ষ ২৯ হাজার ৪৪৫ জন সুফলভোগী প্রথম ডোজ এবং ৪ লক্ষ ৭৪ হাজার ১৮০ জন সুফলভোগী দ্বিতীয় ডোজ পেয়েছেন।
দেশে আজ পর্যন্ত করোনায় সুস্থতার সংখ্যা ২ কোটি ৪ লক্ষ ৩২ হাজার ৮৯৮। জাতীয় স্তরে সুস্থতার হার ৮৩.৮৩ শতাংশ। এদিকে গত ২৪ ঘণ্টায় করোনামুক্ত হয়েছেন ৩ লক্ষ ৫৩ হাজার ২৯৯ জন। ভারতে দৈনিক আক্রান্তের সংখ্যা গত পাঁচদিনে চারবার সুস্থতার সংখ্যার তুলনায় কম। পরিসংখ্যান অনুযায়ী, ১০টি রাজ্যে সুস্থতার হার ৭০.৪৯ শতাংশ। এদিকে দেশে আজ সুস্পষ্টভাবে করোনায় আক্রান্তের সংখ্যা ৩৬ লক্ষ ৭৩ হাজার ৮০২, যা মোট আক্রান্তের ১৫.০৭ শতাংশ। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৩১,০৯১টি কমেছে। দেশে ১১টি রাজ্যে সুস্পষ্টভাবে করোনায় আক্রান্তের হার ৭৭.২৬ শতাংশ।
কোভিড-১৯ মোকাবিলায় বিদেশি ত্রাণসামগ্রীগুলি দ্রুত ছাড়পত্র দিয়ে সেগুলি রাজ্য ও কেন্দ্রশাসিত অঞ্চলগুলিতে অবিলম্বে পাঠানো হচ্ছে। এখনও পর্যন্ত রাজ্য ও কেন্দ্রশাসিত অঞ্চলগুলিকে সড়ক ও বিমান যোগে ১০,৭৯৬টি অক্সিজেন কনসেনট্রেটর, ১২,২৬৯টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৬,৭৯৭টি ভেন্টিলেটর / বাইপ্যাপ মেশিন এবং ৪ লক্ষ ২০ হাজারের বেশি রেমডেসিভির ভায়াল পাঠানো হয়েছে / সরবরাহ করা হচ্ছে।
দেশে গত ২৪ ঘণ্টায় নতুন করে করোনায় আক্রান্তের সংখ্যা ৩ লক্ষ ২৬ হাজার ৯৮। এর মধ্যে ১০টি রাজ্যেই আক্রান্তের হার ৭৪.৮৫ শতাংশ। কর্ণাটকে একদিনেই সর্বাধিক ৪১,৭৭৯ জন আক্রান্ত হয়েছেন। মহারাষ্ট্রে আক্রান্তের সংখ্যা ৩৯,৯২৩। অন্যদিকে, কেরলে একদিনে আক্রান্ত হয়েছেন ৩৪,৬৯৪ জন।
জাতীয় স্তরে কোভিডে মৃত্যু হার বর্তমানে ১.০৯ শতাংশ। গত ২৪ ঘণ্টায় মৃত্যু হয়েছে ৩,৮৯০ জনের। এর মধ্যে ১০টি রাজ্যে মৃত্যু হার ৭২.১৯ শতাংশ। মহারাষ্ট্রে একদিনেই সর্বাধিক ৬৯৫ জনের মৃত্যু হয়েছে। অন্যদিকে কর্ণাটকে মারা গেছেন ৩৭৩ জন।
CG/BD/DM
(Visitor Counter : 135
শিল্পওবাণিজ্যমন্ত্রক
ভারত – ব্রিটেন দশম দফার এফটিএ আলোচনার যৌথ বিবৃতি
নয়াদিল্লি, ১৯ জুন, ২০২৩
২০২৩ – এর ৯ জুন তারিখে ভারত ও ব্রিটেনের মধ্যে ভারত – ব্রিটেন এফটিএ – এর জন্য দশম দফার আলোচনা সমাপ্ত হ’ল।
পূর্বেকার দফাগুলির মতোই এবারেও আলোচনা হয়েছে হাইব্রিড মাধ্যমে। বেশ কয়েকজন ব্রিটিশ আধিকারিক আলোচনা চালাতে নতুন দিল্লিতে আসেন এবং বাকিরা যোগ দেন ভার্চ্যুয়াল মাধ্যমে।
৫০টি বিভিন্ন অধিবেশনে ১০টি নীতিগত বিষয়ে আলোচনা হয়। এর মধ্যে রয়েছে – নীতিগত বিষয়ে আলোচনার জন্য বিস্তারিত চুক্তির খসড়া।
এই আলোচনার একাদশতম পর্ব অনুষ্ঠিত হতে পারে আগামী মাসে।
CG/AP/SB……
(Visitor Counter : 51
বিজ্ঞানওপ্রযুক্তিমন্ত্রক
সুস্বাস্থ্য ও সার্বিক কল্যাণ সংক্রান্ত সুস্থায়ী উন্নয়নের উদ্দেশ্য পূরণের জন্য বিজ্ঞান, প্রযুক্তি ও উদ্ভাবনের প্রয়োগ সম্পর্কিত গোল টেবিল বৈঠকে করোনা ভাইরাস সংক্রমণ প্রতিরোধে ভারতের বিভিন্ন প্রয়াসের উল্লেখ
নতুন দিল্লি, ১৯ মে, ২০২১
সুস্বাস্থ্য ও সার্বিক কল্যাণ সংক্রান্ত তৃতীয় পর্যায়ে সুস্থায়ী উন্নয়নের উদ্দেশ্য পূরণে ঘাটতি মেটাতে বিজ্ঞান, প্রযুক্তি ও উদ্ভাবনের প্রয়োগ সম্পর্কে এক উচ্চ পর্যায়ের গোল টেবিল বৈঠকে কোভিড-১৯ রোগীদের সুস্থ করে তুলতে নতুন ওষুধ, টিকা আবিষ্কার সহ সৃজনশীল পদ্ধতির প্রবর্তন করে করোনা ভাইরাস সংক্রমণ প্রতিরোধে ভারতের প্রচেষ্টা তুলে ধরা হয়েছে।
 প্রতিষ্ঠানের ২৪ তম অধিবেশনের অঙ্গ হিসেবে মঙ্গলবার ভার্চুয়াল পদ্ধতিতে এক উচ্চ পর্যায়ের গোল টেবিল বৈঠকের আয়োজন করা হয়। এই বৈঠকে ভারত সরকারের বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মার পক্ষ থেকে এক বার্তা পাঠ করেন দপ্তরের আন্তর্জাতিক বিভাগের প্রধান ডঃ এস কে ভার্সেনি। ভারত সরকারের পক্ষ থেকে সমাজের সব শ্রেণীর মানুষের সুস্বাস্থ্য ও কল্যাণের জন্য কোভিড-১৯ টিকাকরণে যে কর্মসূচির সূচনা হয়েছে, সে সম্পর্কে বৈঠকে বিস্তারিত বিবরণ পেশ করা হয়।
ভার্চুয়াল পদ্ধতিতে মঙ্গলবার আয়োজিত এই গোল টেবিল বৈঠকে গাম্বিয়ার তথ্য ও যোগাযোগ পরিকাঠামো মন্ত্রী, ফিলিপিন্সের বিজ্ঞান ও প্রযুক্তি মন্ত্রী, পাকিস্তানের বিজ্ঞান ও প্রযুক্তি মন্ত্রী, নেপালের শিক্ষা, বিজ্ঞান ও প্রযুক্তি মন্ত্রকের শিক্ষা দপ্তরের সচিব সহ বিশ্ব স্বাস্থ্য সংস্থা , ব্রাজিল, বোর্ড চেয়ার অফ উম্যান ইন গ্লোবাল হেল্থ এবং ইউনাইটেড নেশনস ইয়ং লিডার সংস্থার প্রতিনিধিরা অংশ নেন।
করোনা মহামারী পরবর্তী সময়ে সাধারণ মানুষের সুস্বাস্থ্য ও কল্যাণে তৃতীয় পর্যায়ে সুস্থায়ী উন্নয়নের উদ্দেশ্যগুলি পূরণে ঘাটতি মেটাতে বিজ্ঞান, প্রযুক্তি ও উদ্ভাবনের প্রয়োগ ঘটিয়ে বৈঠকে অংশগ্রহণকারী সংশ্লিষ্ট দেশের সরকারগুলির পক্ষ থেকে যে সমস্ত পদক্ষেপ গ্রহণ করা হয়েছে, সেবিষয়ে উপস্থিত প্রতিনিধি ও মন্ত্রীরা বিস্তারিত আলোচনা করেন।
CG/BD/AS
স্বরাষ্ট্র মন্ত্রক
কোভিড-১৯ অতিমারী নিয়ন্ত্রণে আগামীকাল, ২০শে এপ্রিল থেকে লকডাউন বিধিনিষেধের ওপর কিছু ক্ষেত্রে যে ছাড় দেওয়া হচ্ছে, সে বিষয়ে কেন্দ্রীয়স্বরাষ্ট্রমন্ত্রী রাজ্য গুলির সঙ্গে আলোচনার নির্দেশ দিয়েছেন
নতুন দিল্লি, ১৯ এপ্রিল, ২০২০
কেন্দ্রীয়স্বরাষ্ট্রমন্ত্রী শ্রী অমিত শাহ,গতকাল মন্ত্রকের পদস্থ আধিকারিকদের সঙ্গে,দেশজুড়ে চলা লকডাউন পরিস্থিতি পর্যালোচনা করেছেন। কোভিড-১৯ অতিমারী নিয়ন্ত্রণে আগামী ২০শে এপ্রিল থেকে লকডাউনের বিধিনিষেধের ওপর কিছু ক্ষেত্রে যে ছাড় দেওয়া হবে,সে বিষয়ে তিনি রাজ্য গুলির সঙ্গে আলোচনার নির্দেশ দেন।
স্বরাষ্ট্র মন্ত্রী জানান,ভারত এখন পর্যন্ত,প্রধানমন্ত্রী নরেন্দ্র মোদির নেতৃত্বে,করোনা সংক্রমণের বিরুদ্ধে লড়াই চালিয়ে যাচ্ছে। সে ক্ষেত্রে লকডাউনের বিধিনিষেধের পাশাপাশি জাতীয় নির্দেশিকাও কঠোর ভাবে মেনে চলতে হবে।
পরিস্থিতি পর্যালোচনা করে স্বরাষ্ট্র মন্ত্রী শ্রী শাহ জানান,যেসব অঞ্চল হট-স্পট, ক্লাস্টার জোন নয় অথবা সন্তোষজনক অবস্থায় রয়েছে সেইসব অঞ্চলে কিছু কিছু ক্ষেত্রে ছাড় দেওয়ার সিদ্ধান্ত নেওয়া হয়েছে। তবে সাবধানতার দিকে নজর রেখে নিশ্চিত করতে হবে যে,যেসকল ক্ষেত্রে ছাড় দেওয়া হচ্ছে তা যেন প্রয়োজনীয় বা দরকারি হয়।
গ্রামীন অর্থনীতিকে চাঙ্গা করতে, গ্রামীন অঞ্চলে কিছু অর্থনৈতিক কাজের অনুমতি দেওয়া হয়েছে। জেলাশাসক বা জেলা কালেক্টররা, শিল্প সংস্থাগুলির সঙ্গে একযোগে কাজ করে,প্রয়োজনীয় সংখ্যক শ্রমিককে তাদের কর্মস্থলে নিয়ে আসার ব্যবস্থা করবেন। তবে তা যেন আন্তরাজ্য হয়,তা নিশ্চিত করতে হবে। মোদী সরকার বিশ্বাস করে যে এর ফলে একদিকে যেমন অর্থনৈতিক কার্যকলাপে গতি আসবে তেমনি শ্রমিকদের কর্মসংস্থানও সম্ভব হবে।
একইসঙ্গে বৃহৎ শিল্প,শিল্প তালুক, নির্মাণ শিল্প সংস্থা গুলি যাতে কাজ শুরু করতে পারে রাজ্যগুলিকে সেদিকে নজর দিতে হবে। বিশেষত যে সব শিল্পক্ষেত্রে শ্রমিকদের থাকার ব্যবস্থা রয়েছে,সে সব ক্ষেত্র গুলির ওপর নজর দিতে হবে। শ্রমিকদের কাজের নিশ্চয়তা তৈরি হলে ,দেশের অর্থনীতির পুনরুজ্জীবনের সুযোগ সৃষ্টি হবে। মোদী সরকার এই প্রতিকূল সময়ে দেশের প্রতিটি শ্রেনীর স্বার্থ রক্ষায় বদ্ধপরিকর বলে জানান স্বরাষ্ট্রমন্ত্রী। শ্রী শাহ বলেন,প্রতিটি জেলা শাসক বা কালেক্টর কে কৃষিক্ষেত্রে শ্রমিক নিয়োগের সম্ভাবনা খতিয়ে দেখতে হবে। পাশাপাশি মহাত্মা গান্ধী গ্রামীন রোজগার নিশ্চয়তা প্রকল্পের অধীনে কর্মসংস্থান নিশ্চিত করতে হবে।
যে সব শ্রমিক বিভিন্ন ত্রাণশিবিরে রয়েছেন, তাদের প্রতি বিশেষ নজর দিতে হবে,বিশেষত তাদের উপযুক্ত খাদ্য সরবরাহ নিশ্চিত করার ওপর জোর দেওয়া হয়েছে।
স্বরাষ্ট্রমন্ত্রী জানান,দেশে স্বাস্থ্যকর্মীদের দল বর্তমানে গোষ্ঠী ও সম্প্রদায় ভিত্তিক পরীক্ষা শুরু করেছে,সেক্ষেত্রে রাজ্যগুলিকে স্বাস্থ্যকর্মীদের নিরাপত্তা নিশ্চিত করার পরামর্শ দেওয়া হয়েছে। স্বাস্থ্যকর্মীদের দল যখন কোনো সম্প্রদায়ের স্বাস্থ্য পরীক্ষা করতে যাবে তার আগে,সেই বিশেষ সম্প্রদায়ের শান্তি কমিটি বা সেই সম্প্রদায়ের দায়িত্বশীল নেতাদের সঙ্গে বৈঠক করে প্রশাসনকে অনুকূল পরিস্থিতি তৈরি করে রাখতে হবে। এই দায়িত্বশীল নেতৃবৃন্দ তাদের সম্প্রদায়ের মানুষদের কোভিড-১৯ সংক্রমণের জন্য শারীরিক পরীক্ষা,চিকিৎসা সহ অন্যান্য বিষয়ে যে ভয়ভীতি বা সন্দেহ আছে তা দূর করতে সাহায্য করবেন।
কোভিড-১৯ সংক্রমণ প্রতিরোধে জাতীয় নির্দেশনামা গ্রামীন অঞ্চলে কঠোরভাবে মানা হচ্ছে কিনা সে বিষয়ে নজরদারি বাড়ানোর কথা বলা হয়েছে। জেলা শাসকের নেতৃত্বে পুলিশ,পঞ্চায়েত, রাজস্ব আধিকারিকরা একযোগে এই নজরদারি চালাতে সাহায্য করবেন।
(CG/PPM
মহাকাশদপ্তর
২০২০-২১ অর্থবর্ষে ১০টি ভূ-পর্যপেক্ষণ উপগ্রহ সহ ইসরোর ৩৬টি অভিযানের পরিকল্পনা : ডঃ জিতেন্দ্র সিং
নয়াদিল্লী, ১৯ মার্চ, ২০২০
উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রী দপ্তর, কর্মীবর্গ, গণ-অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং বলেছেন, ভারতীয় মহাকাশ গবেষণা সংস্হা-ইসরো ২০২০-২১ অর্থবর্ষে উপগ্রহ এবং উপগ্রহ যান উৎক্ষেপণ সহ ৩৬টি অভিযানের পরিকল্পনা গ্রহণ করেছে। রাজ্যসভায় এক প্রশ্নের লিখিত উত্তরে তিনি জানিয়েছেন ইসরো ২০২০-২১ অর্থবর্ষে ১০টি ভূ-পর্যবেক্ষণ উপগ্রহ পাঠাবে। যে পরিকল্পনাগুলি গ্রহণ করা হয়েছে সেগুলি হল-
· ভূ-পর্যবেক্ষণ উপগ্রহ ১০
· যোগাযোগ রক্ষাকারী উপগ্রহ ৩
· দিক নির্ণয়কারী উপগ্রহ ২
· মহাকাশ বিজ্ঞান উপগ্রহ ৩
· প্রযুক্তিগত প্রদর্শন ১
· পিএসএলভি ১০
· জিএসএলভি এমকে II ৩
· জিএসএলভি এমকে III ১
· ছোট উপগ্রহ উৎক্ষেপকারী যান ২
· গগনায়ন  ১
২০১৯-২০ অর্থবর্ষে সর্বশেষ পাওয়া তথ্য অনুযায়ী নির্ধারিত অভিযানের মধ্যে ১১টি অভিযান সম্পূর্ণ হয়েছে। সেগুলি হল
· ভূ-পর্যবেক্ষণ উপগ্রহ ৪
· যোগাযোগ রক্ষাকারী উপগ্রহ ১
· মহাকাশ বিজ্ঞান উপগ্রহ ১
· পিএসএলভি ৪
· জিএসএলভি এমকে III ১
ডঃ জিতেন্দ্র সিং আরও জানিয়েছেন দেশ এবং সমাজ কল্যাণে মহাকাশ প্রযুক্তি ব্যবহার করা উচিৎ যাতে বৃহত্তর সমাজের সমস্যা নিরসনে এবং উন্নয়নমূলক কর্মসূচিতে এই প্রযুক্তি সহায়ক হতে পারে।
CG/SS/NS
(Visitor Counter : 97
নারীওশিশুবিকাশমন্ত্রক
পরিপূরক পুষ্টি কর্মসূচি আধার কার্ডের সঙ্গে সংযুক্তিকরণ
নয়াদিল্লি, ২০ জুলাই, ২০২২
অঙ্গনওয়াড়ি কেন্দ্রগুলিতে পরিপূরক পুষ্টি কর্মসূচির জন্য নিয়মিত খরচ জাতীয় তহবিল থেকে আসে। আধার আইন,  ২০১৬’র ৭ নম্বর ধারানুযায়ী মন্ত্রক এই পরিপূরক পুষ্টি কর্মসূচির বিজ্ঞপ্তি জারি করে। বিজ্ঞপ্তি নম্বরটি হ’ল – এস.ও-৩৪৮  ০৬.০২.২০১৭। পোষণ ট্র্যাকার অ্যাপে মন্ত্রক এই অঙ্গনওয়াড়ি পরিষেবা প্রকল্পটিকে ডিজিটাল করেছে। এর ফলে, সার্বিকভাবে এই কর্মসূচিতে সুবিধাপ্রাপকদের মন্ত্রক চিহ্নিত করতে পারবে। আধার নম্বর না থাকলে এই পরিপূরক পুষ্টি কর্মসূচিতে কোনও শিশুকে বঞ্চিত করা যাবে না। মায়ের আধার নম্বরের ভিত্তিতেই এই প্রকল্পের সুবিধা নেওয়া যাবে।
ইউআইডিএআই – এর তথ্যানুযায়ী বয়সসীমাকে নিম্নলিখিতভাবে শ্রেণী বিন্যাস করা হয়েছে:
০-৫ বছর
ক) ৫-১৮ বছর
খ) ১৮ বছরের ঊর্ধ্বে
গ) সার্বিক
২০২২ সালের ২৩ জুন তারিখ পর্যন্ত পাওয়া তথ্যানুযায়ী, ২০২২ সালের জনসংখ্যার নিরিখে ০-৫ বছর বয়সসীমার মধ্যে ১১ কোটি ৪৭ লক্ষ ১২ হাজার ৬৫০ জন শিশুর পুষ্টিসাধনের যে লক্ষ্য নেওয়া হয়েছিল, তার মধ্যে ৩ কোটি ১৬ লক্ষ ৭০ হাজার ৬১২ জন শিশুর আধার নম্বর রয়েছে। মন্ত্রক পরিপূরক পুষ্টি কর্মসূচিকে প্রকৃত সুবিধাভোগীদের কাছে আরও বেশি করে পৌঁছে দিতে পরিসংখ্যান পুর্নর্বিন্যাস করছে।
আজ রাজ্যসভায় এক লিখিত জবাবে এই তথ্য জানিয়েছেন কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানি।
PG/AB/SB
(Visitor Counter : 93
স্বরাষ্ট্র মন্ত্রক
'আজাদী কা অমৃত মহোৎসব' উপলক্ষে ন্যাশনাল সিকিউরিটি গার্ড, এনএসজি-র' কার রালি 'সুদর্শন ভারত পরিক্রমা' আগামীকাল কলকাতায় এসে পৌঁছবে
কলকাতা, ০৮ অক্টোবর, ২০২১
ন্যাশনাল সিকিউরিটি গার্ড, এনএসজি'র সারা ভারত কার রালি 'সুদর্শন ভারত পরিক্রমা' যা ভারতের স্বাধীনতার ৭৫ বছর উপলক্ষে আয়োজন করা হয়েছিল, তা আগামীকাল ৯ অক্টোবর কলকাতায় এসে পৌঁছবে। গত ২ অক্টোবর দিল্লির লালকেল্লা থেকে এই কার রালির সূচনা করেছিলেন কেন্দ্রীয় স্বরাষ্ট্রমন্ত্রী অমিত শাহ। ভারতের স্বাধীনতার ৭৫ বছর উপলক্ষে 'আজাদী কা অমৃত মহোৎসব'-এর অঙ্গ হিসেবে এর আয়োজন করা হয়েছে।
এনএসজি'র এই কার রালি ১২ টি রাজ্য এবং ১৮ টি শহর ঘুরে মোট সাড়ে সাত হাজার কিলোমিটার দূরত্ব অতিক্রম করবে। দেশের ঐতিহাসিক স্থানগুলি এবং স্বাধীনতা আন্দোলন ও স্বাধীনতা সংগ্রামীদের সঙ্গে যুক্ত ক্ষেত্রগুলি ছুঁয়ে আগামী ৩০ অক্টোবর তা দিল্লি পুলিশ মেমোরিয়ালে গিয়ে শেষ হবে। এই কার রালি ঐতিহাসিক স্থান যথা, লখনৌ এর কাকোরি মেমোরিয়াল, বেনারসের ভারত মাতা মন্দির, কলকাতার নেতাজি ভবন, ভুবনেশ্বরের স্বরাজ আশ্রম, চেন্নাইয়ের তিলক ঘাট, ব্যাঙ্গালুরুর ফ্রিডম পার্ক, মুম্বাইয়ের মনি ভবন ও অগাস্ট ক্রান্তি ময়দান এবং আমেদাবাদের সবরমতী আশ্রম পরিক্রমা করবে।
প্রধানমন্ত্রী শ্রী নরেন্দ্র মোদীর নেতৃত্বে সারা দেশ জুড়ে ভারতের স্বাধীনতার ৭৫ বছর উপলক্ষে 'আজাদী কা অমৃত মহোৎসব' উদযাপন করা হচ্ছে। দেশের স্বাধীনতা আন্দোলনের সঙ্গে যুক্ত যোদ্ধাদের স্মরণ করা হচ্ছে। তাঁদের প্রতি শ্রদ্ধাঞ্জলি অর্পণ করা হচ্ছে। এর মাধ্যমে দেশের যুবসমাজের কাছে স্বাধীনতা আন্দোলনের বার্তা পৌঁছে দেওয়া হচ্ছে। জাতীয় সংহতি, সম্প্রীতি ও সৌহার্দ্য সুদৃঢ় করতে প্রচেষ্টা চালানো হচ্ছে।
কেন্দ্রীয় সশস্ত্র বাহিনীর পক্ষ থেকে ইতিমধ্যে দেশের বিভিন্ন স্থানে 'আজাদী কা অমৃত মহোৎসব'-এর অঙ্গ হিসেবে সাইকেল রালির ব্যবস্থা করা হয়েছে। এই রালি ১৫ আগস্ট থেকে শুরু হয়েছিল, যেখানে আধিকারিক ও জওয়ান সহ ৯০০ জন সাইকেল-আরোহী অংশ নিয়েছিলেন। তারা ২১ রাজ্য ঘুরে মোট ৪১ হাজার কিলোমিটার পাড়ি দিয়েছে। এছাড়াও, ইন্দো টিবেটিয়ান বর্ডার পুলিশ, সেন্ট্রাল রিজার্ভ পুলিশ ফোর্স, সশস্ত্র সীমা বল, আসাম রাইফেলস, সেন্ট্রাল ইন্ডাস্ট্রিয়াল সিকিউরিটি ফোর্স এবং বর্ডার সিকিউরিটি ফোর্স সাইকেল রালির আয়োজন করে।
CG/ SB
(Visitor Counter : 49
সারওরসায়নমন্ত্রক
কেন্দ্রীয় রসায়ন ও সার মন্ত্রী ডঃ মনসুখ মান্ডভিয়া সারের ঘাটতির জল্পনা নাকচ করে দিয়েছেন
নয়াদিল্লি, ০১ নভেম্বর, ২০২১
কেন্দ্রীয় রসায়ন ও সার মন্ত্রী ডঃ মনসুখ মান্ডভিয়া দেশে সারের ঘাটতি নিয়ে যে জল্পনা ছড়িয়েছে, সে ব্যাপারে স্পষ্টীকরণ দিয়েছেন। সারের ঘাটতি সম্পর্কে যে বিভ্রান্তিকর দাবি করা হয়েছে, তা সরাসরি নাকচ করে দিয়ে মন্ত্রী বলেছেন, তিনি আধিকারিকদের নিয়ে নভেম্বর মাসে দেশে সার উৎপাদনের লক্ষ্যমাত্রা ইতিমধ্যেই পর্যালোচনা করেছেন। রাজ্য/কেন্দ্রশাসিত অঞ্চলগুলিতে সারের যে চাহিদা রয়েছে, উৎপাদন পরিমাণ তা ছাপিয়ে যাবে। দেশে আলোচ্য মাসে ইউরিয়ার চাহিদা ৪১ লক্ষ মেট্রিক টন, কিন্তু উৎপাদন পরিমাণ দাঁড়াবে ৭৬ লক্ষ মেট্রিক টন। একইভাবে, ডিএপি সারের চাহিদা আনুমানিক ১৭ লক্ষ মেট্রিক টন হলেও উৎপাদন পরিমাণ দাঁড়াবে ১৮ লক্ষ মেট্রিক টন। এমনকি, এনপিকে সারের চাহিদা ১৫ লক্ষ মেট্রিক টনের পরিবর্তে যোগানের পরিমাণ দাঁড়াবে ৩০ লক্ষ মেট্রিক টন।
ডঃ মান্ডভিয়া কৃষকদের সার মজুত না করে রাখার আহ্বান জানান। তিনি কোনও রকম গুজবে কান না দেওয়ার জন্য কৃষকদের প্রতি অনুরোধ জানান। জল্পনাকে রক্ষা কবচ হিসাবে ব্যবহার করে যাঁরা সারের কালো বাজারিতে যুক্ত থাকবেন, তাঁদের বিরুদ্ধে কঠোর ব্যবস্থা নেওয়া হবে বলে মন্ত্রী সতর্ক করে দিয়েছেন।
ডঃ মান্ডভিয়া আশ্বস্ত করে বলেন, কেন্দ্রীয় সরকার দেশে সারের উৎপাদন ও যোগানের বিষয়ে নিরন্তর নজরদারি করছেন। তাই, কৃষকরা যাতে পর্যাপ্ত পরিমাণে উৎকৃষ্ট মানের সার পান, তা সুনিশ্চিত করতে যথপোযুক্ত ব্যবস্থা রয়েছে।
CG/BD/SB
(Visitor Counter : 125